Martin Gerber (Burgdorf, 3. rujna 1974.) švicarski je profesionalni hokejaš na ledu. Lijevoruki je vratar koji nastupa za Atlant Moskovskaja oblast u Kontinentalnoj hokejskoj ligi (KHL). Veliki dio svoje profesionalne karijere proveo je National Hockey League (NHL) braneći boje Mighty Ducks of Anaheima, Carolina Hurricanesa, Ottawa Senatorsa i Toronto Maple Leafsa.

National Hockey League

Mighty Ducks of Anaheim 
U organizaciju Mighty Ducks of Anaheima stigao je 2002. godine. Gerber je u svom NHL debiju protiv Colorada obranio 22 udarca za Anaheim, dok je njegovu sunarodnjak na drugoj strani David Aebischer "skinuo" 24 pokušaja Mighty Ducksa. To je bilo po prvi puta u povijesti NHL-a da su se sukobila dva švicarska vratara. Sredinom veljače 2003. u susretu s Carolinom je Gerber zabilježio svoj prvih NHL shutout s 28 obrana. U rookie sezone sakupio 22 nastupa za Anaheima, dok je ostatak sezone proveo igrajući u njihovoj AHL filijali (Cincinnati Mighty Ducks). 

Tijekom štrajka igrača u sezoni 2004./05. Gerber brani u Europi. Uvodnih 20 utakmica sezone odigrao je za švicarski Langnau (SCL Tigers), a kasnije je i Färjestads BK iz SEL-a. Dolaskom u Färjestads imao je veliku konkurenciju u jednom od najboljih vratara SEL-a Danielu Henrikssonu, ali svejedno je izborio mjesto startera.

Carolina Hurricanes 
Nakon jednogodišnje pauze, Gerber se kao novi igrač Caroline vratio u NHL. Regularnu sezonu proveo je braneći kao startni vratar. Nakon što je Carolina katastrofalno startala u seriju s Montrealom i bila poražena je 6:1, uz njegovu neuvjerljivu predstavu (skinuo tek 15 udaraca), mjesto startnog vratara uzeo je rookie Cam Ward, koji je na kraju odveo Hurricanese do Stanleyjeva kupa.

Ottawa Senators 
Gerber je tijekom ljeta 2006. pronašao novi klub i potpisao ugovor s Ottawom. U otvorenju sezone protiv rivala iz Toronta Gerber se predstavio u lijepom izdanju i obranio 33 udarca Maple Leafsa, a nadmudrio ga je tek Mats Sundin. Međutim, kako je sezona odmicala Gerber je pružao loše igre i njegovo je mjesto preuzeo Ray Emery. Početkom nove sezone (2007./08.) Ottawa je ostala bez prvog golmana Emeryja (ozljeda), a Gerber je kao pričuva uskočio na njegovo mjesto i pokazao solidnu formu. Gerber se nakon oporavka Emeryja vratio među pričuve, međutim, ne zadugo, te ostatak sezone bio prvi vratar Sen'sa, usprkos kasnijim oscilacijama u igri.

Toronto Maple Leafs 
Gerberu je NHL karijera nakon neuvjerljivih igara izgledala kao gotova stvar, no, nakon što su se Ottawa Senatorsi odrekli njegovih usluga, uskočili su Leafsi, i Gerber je dobio neočekivanu priliku. U prvom nastupu u novom dresu sakupio je velikih 37 obrana (primio jedan pogodak) protiv Washingtona i time se zahvalio Maple Leafsima na novoj šansi. Tri tjedna kasnije, ponovo protiv Capitalsa nakon Laichovog pogotka za 2:2, je Gerber izgubio živce i odbacio pločicu u bijesu. Sudac je procijenio da ga je Gerber gađao i isključio ga, a nakon završetka utakmice kažnjen je s tri utakmice suspenzije. Kratko vrijeme nastupao je za njihovu filijalu iz AHL-a, Binghamton Senators.

Kontinentalna liga

Atlant Moskovskaja oblast 
Završetkom sezone 2008./09. napustio je Toronto i preselio se u Europu, gdje brani boje ruskog kluba Atlant Moskovskaja oblast iz KHL-a.

Nagrade

NHL

Statistika karijere

Klupska statistika 
Bilješka: OU = odigrane utakmice, OM = odigrane minute, UG = udarci na gol, PG = primljeni golovi, OB = (broj) obrana, PPG = prosjek primljenih golova, OB% = postotak (broja) obrana, KM = kaznene minute

Izvori

Vanjske poveznice 
Profil na NHL.com
Profil na The Internet Hockey Database

Švicarski hokejaši na ledu